TM โตได้อีก
ทางผู้บริหาร TM ระบุว่า แนวโน้มผลประกอบการในช่วงไตรมาส 4 ปี 59 คาดจะเติบโตมากกว่าช่วงเดียวกันของปีก่อน เนื่องจากเป็นช่วงไฮซีซั่นของธุรกิจ และกลุ่มการจำหน่ายกลุ่มเครื่องมือผ่าตัดหัวใจมีการเติบโต ประกอบกับทางภาครัฐมีการให้งบเพิ่มขึ้น ทำให้โรงพยาบาลรัฐบาลมีคำสั่งซื้อเข้ามามากขึ้น
25 ธ.ค. 2559

–คุณค่าบริษัท–
 
ทางผู้บริหาร บริษัท เทคโนเมดิคัล จำกัด (มหาชน) หรือ TM ระบุว่า แนวโน้มผลประกอบการในช่วงไตรมาส 4 ปี 59 คาดจะเติบโตมากกว่าช่วงเดียวกันของปีก่อน เนื่องจากเป็นช่วงไฮซีซั่นของธุรกิจ และกลุ่มการจำหน่ายกลุ่มเครื่องมือผ่าตัดหัวใจมีการเติบโต ประกอบกับทางภาครัฐมีการให้งบเพิ่มขึ้น ทำให้โรงพยาบาลรัฐบาลมีคำสั่งซื้อเข้ามามากขึ้น
อย่างไรก็ดีจากคำสั่งซื้ออุปกรณ์ทางการแพทย์ที่เข้ามามากขึ้นในทุกกลุ่มสินค้า โดยเฉพาะกลุ่มอุปกรณ์ และเครื่องมือแพทย์เฉพาะทางที่เกี่ยวกับการผ่าตัดหัวใจ และเครื่องมือผ่าตัดทั่วไป ที่ยังคงมีความต้องการเพิ่มขึ้นอย่างต่อเนื่อง จะส่งผลให้ในปี 2559 บริษัทยังคงเป้ารายได้อยู่ที่ 580-600 ล้านบาท หรือเติบโต 15-20% จากปี 2558 ที่มีรายได้อยู่ที่ 511 ล้านบาท
สิ่งสำคัญ บริษัทได้ตุนผลงานไว้แล้วพอควร อย่างผลการดำเนินงานไตรมาส 3 สิ้นสุดวันที่ 30 กันยายน 2559 บริษัทมีรายได้รวมขยับขึ้นมาอยู่ที่ 138.97 ล้านบาท จากงวดเดียวกันของปีก่อน 121.11 ล้านบาท เนื่องจากยอดขายสำหรับสินค้ากลุ่มอุปกรณ์และเครื่องมือแพทย์เฉพาะทางเกี่ยวกับการผ่าตัวใจและเครื่องมือผ่าตัดทั่วไปที่เพิ่มขึ้น ส่งผลให้บริษัทมีกำไรขยับขึ้นมาอยู่ที่ 9.98 ล้านบาท หรือ 0.04 บาทต่อหุ้น จากงวดเดียวกันของปีก่อนที่ขาดทุน 0.40 ล้านบาท หรือ 0.01 บาทต่อหุ้น
ขณะที่ผลการดำเนินงานงวดเก้าเดือน สิ้นสุดวันที่ 30 กันยายน 2559 บริษัทมีรายได้รวมขยับขึ้นมาอยู่ที่ 410.66 ล้านบาท จากงวดเดียวกันของปีก่อน 341.58 ล้านบาท ส่งผลให้บริษัทมีกำไรขยับขึ้นมาอยู่ที่ 22.68 ล้านบาท หรือ 0.12 บาทต่อหุ้น จากงวดเดียวกันของปีก่อน 15.69 ล้านบาท หรือ 0.34 บาทต่อหุ้น
เมื่อวิเคราะห์ฐานะทางการเงินของบริษัทเพื่อเป็นหนึ่งในการตัดสินใจต่อการลงทุนของนักลงทุน พบว่า ฐานะทางการเงินของบริษัทยังดูดี เพราะบริษัทมีสินทรัพย์หมุนเวียนมากถึง 484.25 ล้านบาท เมื่อนำมาเทียบกับหนี้สินหมุนเวียนเพียง 272.92 ล้านบาท ได้ค่า CURRENT RATIO อยู่ที่ระดับ 1.77 เท่า แสดงว่า ฐานะทางการเงินของบริษัทยังคงมีสภาพคล่องมากพอสมควร และอาจเกิดทุนจมด้วยช้ำ
ส่วนปัญหาหนี้สินของบริษัทไม่มีอะไรน่าเป็นห่วง เพราะบริษัทมีหนี้สินรวม 299.62 ล้านบาท เมื่อนำมาเทียบกับส่วนของผู้ถือหุ้น 352.35 ล้านบาท ได้ค่า D/E อยู่ที่ระดับ 0.85 เท่า แสดงว่าปัญหาหนี้สินของบริษัทไม่มีมากระทบในอนาคตอย่างแน่นอน
นอกจากนี้ ผู้บริหารระบุอีกว่าในปี 2560 บริษัทคาดรายได้เติบโตประมาณ 700 ล้านบาท หรือเติบโต 15-20% เนื่องจากบริษัทได้มีการเซ็นสัญญาบันทึกความเข้าใจ (MOU) เพื่อเป็นตัวแทนจำหน่ายกาวปิดแผลทางการแพทย์ LIQUIBAND โดยขณะนี้ได้มีการจำหน่ายแล้ว ซึ่งคาดจะเริ่มรับรู้รายได้ในช่วงไตรมาส1/60
ขณะที่ในช่วงก่อนหน้านี้บริษัทได้มีการสัญญาในการเป็นตัวแทนจำหน่ายหุ่นยนต์ดินสอ ที่จะช่วยดูแลผู้สูงอายุ และ เครื่องสปายที่ใช้ในการตรวจเลือดไหลเวียน ซึ่งในปัจจุบันทั้ง3 ธุรกิจบริษัทได้เริ่มทำตลาด และคาดในอนาคตจะมีสัดส่วนรายได้ประมาณ 5-10% ของรายได้รวม
อีกทั้งยังมีปัจจัยมาจากสินค้าใน 4 กลุ่ม ประกอบด้วย กลุ่มอุปกรณ์ทางการแพทย์ และวัสดุสิ้นเปลืองที่ใช้ในห้องผ่าตัด, กลุ่มอุปกรณ์ทางการแพทย์ และวัสดุสิ้นเปลืองที่ใช้ในหน่วยจ่ายกลางของโรงพยาบาล, กลุ่มอุปกรณ์ทางการแพทย์วัสดุสิ้นเปลืองที่ใช้ในห้องปฏิบัติการ และธนาคารเลือด ที่จะช่วยสนับสนุนการเติบโตของบริษัท
TM ถือว่าเป็นหุ้นเล็กอีกตัวที่น่าจับตาดูในอนาคต!!
…
 
ผู้ถือหุ้นรายใหญ่
1. นางสุนทรี จรรโลงบุตร 100,000,000 หุ้น 35.71%
2. นายศุภพงษ์ จรรโลงบุตร 60,000,000 หุ้น 21.43%
3. นางสาวปรางฉาย จรรโลงบุตร 20,000,000 หุ้น 7.14%
4. นางสาวแพร จรรโลงบุตร 20,000,000 หุ้น 7.14%
5. นายภมร พลเทพ 1,170,000 หุ้น 0.42%
 
รายชื่อกรรมการ
1.แพทย์หญิง อภิรมย์ เวชภูติ ประธานกรรมการบริษัท
2.แพทย์หญิง อภิรมย์ เวชภูติ กรรมการอิสระ
3.นาย พิชิต ทรัพย์รุ่งเรือง รองประธานกรรมการบริษัท
4.นาย ศุภพงษ์ จรรโลงบุตร ประธานบริหาร
5.นาย ศุภพงษ์ จรรโลงบุตร กรรมการ